google/wiki40b huggingface dataset:
ชอลิ้วเฮียง ตอน ถล่มวังค้างคาว

เนื้อเรื่อง

เริ่มต้นด้วยคดีน่าแปลกของ 2 ตระกูลที่ไม่ถูกกัน จู่ๆ ลูกสาวสองบ้านมีพฤติกรรมคล้ายสลับร่างกัน จนชอลิ้วเฮียงต้องเข้าไปสืบ
ชอลิ้วเฮียง (เหมียว เฉียวเหว่ย) ซึ่งมีจิตใจรักสงบ พร้อมด้วยหญิงสาวรู้ใจสามคนถอนตัวจากยุทธภพ  แต่แล้วชอลิ้วเฮียงก็อยากหวนคืนสู่ยุทธภพอีกครั้ง และด้วยบังเอิญว่าเป็นวันเกิดของจั่วชิงโหวสหายรัก  ชอลิ้วเฮียงจึงฉวยโอกาสนี้ชักชวนหญิงงามทั้งสามไปแสดงความยินดีที่บ้านสกุลจั่ว
ระหว่างการสืบสวนนี้มีองค์หญิงซางเสี่ยวจิ้ง (อง  เหม่ยหลิง) ที่ปลอมตัวเป็นสามัญชนท่องยุทธจักรเข้ามายุ่งวุ่นวายด้วย จนทั้งสองค่อยๆ สนิทสนมกัน ท่ามกลางการก่อตัวของภัยยุทธจักรและราชสำนัก ที่มีวังค้างคาว ผู้กุมความลับของผู้คนมากมาย อยู่เบื้องหลัง
เมื่อเดินทางมาถึงบ้านสกุลจั่ว ก็บังเกิดเรื่องราวประหลาดมากมาย ที่แท้ลูกสาวเพียงคนเดียวของบ้านสกุลจั่วรักใคร่กับเซียปินลูกชายบ้านสกุลเซียซึ่งเป็นศัตรูคู่อาฆาตกับบ้านสกุลจั่ว ทั้งสองแสร้งทำเป็นตายเพื่อให้สองตระกูลยุติความบาดหมางที่มีต่อกัน เมื่อชอลิ้วเฮียงรู้เรื่องนี้ก็ช่วยเหลือคนทั้งสองได้ครองรักกัน แต่ทว่ากลับถูกซางเสี่ยวจิ้ง รู้เรื่องนี้เข้า นางพลั้งเผลอทำให้จั่วชิงโหวรู้ความจริงจนเป็นเหตุให้จั่วชิงโหวพลั้งมือฆ่าลูกสาวตาย เซียปินฆ่าตัวตายบูชาความรัก ด้วยความที่ชอลิ้วเฮียงเข้ามาพัวพันเรื่องนี้ ขโมยกระบี่วิเศษของบ้านสกุลเซียไป ทำให้บรรดาชาวยุทธต่างเข้าใจผิดคิดว่าชอลิ้วเฮียงฆ่าบุคคลที่มีชื่อเสียงในยุทธภพ ทำให้ต้องเผชิญกับการตามล่าหมายเอาชีวิต
ต่อมา  ชอลิ้วเฮียงก็ได้พบกับอี้เตี่ยนหง (ฮุ่ย เทียนชื่อ) สหายชาวจงหยวน  และได้รู้ว่าฮูหยินของอี้เตี่ยนหงถูกคุณชายแห่งวังค้างคาวซึ่งเป็นองค์กรลับฆ่าตาย  เมื่อชอลิ้วเฮียงรู้เช่นนั้นก็ตัดสินใจสืบหาความจริง    ที่แท้คุณชายแห่งวังค้างคาวก็คือหยวนสุยหยุน (เยิ่น ต๊ะหัว) นั่นเอง ด้วยความที่หยวนสุยหยุนมีปูมหลังซึ่งไม่มึใครล่วงรู้มาก่อน จึงได้ก่อตั้งวังค้างคาวขึ้นมาเพื่อบรรลุเป้าหมายที่แท้จริงของตน 
หลังจากที่ชอลิ้วเฮียงรู้ความจริงทั้งหมดแล้ว ทำให้ชอลิ้วเฮียงและหยวนสุยหยุนต้องเข่นฆ่ากันอย่างหลีกเลี่ยงไม่ได้ .....

เบื้องหลังและความสำเร็จ

การรับบทชอลิ้วเฮียงต่อจาก เจิ้ง เส้าชิว พระเอกก่อนหน้าในยุคนั้นไม่ใช่เรื่องง่าย ผู้กำกับฯ จึงพยายามเขียนบทให้ เหมียว เฉียวเหว่ยเป็นชอลิ้วเฮียงที่มีบุคลิกแตกต่างออกไปเล็กน้อย และไม่ถึงกับครองบทเด่นเกินไปกว่า เยิ่น ต๊ะหัว นักแสดงคนดังที่มารับบทเจ้าวังค้างคาว และ
การจับคู่ระหว่าง เหมียว เฉียวเหว่ย กับ อง เหม่ยหลิง ในเรื่องนี้ ทำให้ทั้งคู่กลายเป็นคู่ขวัญที่ถูกใจแฟนๆ ละครมากที่สุดอีกเรื่องหนึ่ง จนมีกระแส ของคนทั้งคู่ ตามมาอีกมากมาย ในขณะที่ตัวละครอื่นๆ ก็ล้วนมีบทบาท มีน้ำหนัก เข้ามาสร้างปมและคลายปมให้เนื้อเรื่องมีสีสัน มีอรรถรสได้เป็นอย่างดีและชวนน่าติดตาม ตัวละครเด่นอีกตัวในเวอร์ชันนี้ที่ขาดไม่ได้คือ ตงง้วน เจ่กเตียมอั๊ง นักฆ่ามือหนึ่งแห่งภาคกลางที่ฉายาแปลว่า จุดแดงเดียว หมายถึงใช้กระบี่สังหารเป้าหมายเพียงครั้งเดียว ฮุ่ย เทียนซื่อผู้รับบทนี้โดดเด่นมากในฉากต่อสู้ที่ออกแบบมาให้เจ่กเตียมอั๊งแสดงฝีมือโดยเฉพาะ ทั้งยังมีช่วงดราม่าที่ต้องขัดแย้งในตัวเอง เมื่อถูกบังคับให้นำตัวองค์หญิงไปมอบให้วังค้างคาว เพื่อแลกข้อมูล
เนื่องจากผู้ชมและสื่อ ยังติดภาพชอลิ้วเฮียง ในแบบฉบับของ เจิ้ง เส้าชิว อยู่ เลยทำให้ ละครเรื่องนี้ ประสบความสำเร็จพอสมควรใน ฮ่องกง จีน และ ไต้หวัน
แต่กลับประสบความสำเร็จเป็นอย่างสูงใน ไทย สิงค์โปร์ มาเลเซีย อินโดนีเซีย และเวียดนาม และนับเป็นอีกผลงานหนึ่งของ อง เหม่ยหลิง ที่แฟน ๆ ละคร นิยมมากที่สุด อีกเรื่อง ไม่แพ้ละครเรื่อง มังกรหยก
พีพีทีวี

ประวัติ

บริษัท บางกอกมีเดียแอนด์บรอดคาสติง จำกัด จดทะเบียนก่อตั้งด้วยทุน 100 ล้านบาท เมื่อวันที่ 27 มีนาคม พ.ศ. 2556 เพื่อเป็นผู้ดำเนินกิจการช่องโทรทัศน์ชื่อ BMB (เป็นการชั่วคราว) หลังจากนั้นเปลี่ยนชื่อเป็น “พีพีทีวี” พร้อมทั้งผลิตรายการโทรทัศน์ ประเภทข่าว สาระและบันเทิงต่างๆ โดยระยะแรกแพร่ภาพผ่านดาวเทียมระบบ ซี-แบนด์ ตั้งแต่วันที่ 1 มิถุนายน ปีเดียวกัน ต่อมาชนะการประมูลคลื่นความถี่ โทรทัศน์ภาคพื้นดินระบบดิจิทัล ช่องภาพคมชัดสูง หมายเลข 36 ภายใต้มูลค่า 3,460 ล้านบาท เมื่อวันที่ 26 ธันวาคม ปีดังกล่าว จากนั้นจึงเริ่มออกอากาศผ่านช่องทางดังกล่าว ตั้งแต่วันที่ 7 เมษายน พ.ศ. 2557

สถานที่ออกอากาศ

ในช่วงการออกอากาศสมัยเป็นสถานีโทรทัศน์พีพีทีวี ผ่านระบบดาวเทียม โดยใช้สตูดิโอและออกอากาศที่ถนนวิภาวดีรังสิต ตรงข้ามอาคารบางกอกแอร์เวย์ส จากนั้นเมื่อเดือนมีนาคม พ.ศ. 2557 สถานีโทรทัศน์พีพีทีวี ได้เปิดสตูดิโอชั่วคราว ที่อาคารโอเชี่ยนทาวเวอร์ 2 ถนนสุขุมวิท 19 ซึ่งจะใช้พร้อมกับสตูดิโอและออกอากาศของพีพีทีวี ที่ถนนวิภาวดีรังสิต ระหว่างนั้นจะมีการจัดสร้างอาคารสำนักงานใหญ่ของ พีพีทีวี ที่ถนนวิภาวดีรังสิต ซอยทรงสะอาด เพื่อไว้ใช้ในการทั้งสตูดิโอ ผลิตรายการ และออกอากาศ และเมื่อมีการสร้างอาคารสำนักงานพีพีทีวี ที่ถนนวิภาวดีรังสิต ซอยทรงสะอาด เสร็จแล้ว ได้ทำพิธีเปิดอาคารสำนักงานใหญ่ พีพีทีวี อย่างเป็นทางการ เมื่อเดือนมกราคม พ.ศ. 2558 หลังจากนั้นสตูดิโอเดิมทั้ง2แห่ง ทั้งที่ถนนวิภาวดีรังสิต ตรงข้ามอาคารบางกอกแอร์เวย์ส และที่อาคารโอเชี่ยนทาวเวอร์ 2 ถนนสุขุมวิท 19 จะมาย้ายรวมทั้งสตูดิโอและออกอากาศ มาไว้ ณ สถานที่ใหม่ อาคารสำนักงานใหญ่ พีพีทีวี ถนนวิภาวดีรังสิต ซอยทรงสะอาด เมื่อวันที่ 1 มกราคม พ.ศ. 2558 จนถึงปัจจุบัน
กีฬาเคอร์ลิงในโอลิมปิกฤดูหนาว 2018 – รอบคัดเลือก

นักกีฬาเคอร์ลิงในโอลิมปิกฤดูหนาว 2018 ประเภททีมชาย และทีมหญิง มีทั้งหมด 100 คน (จะจำกัดทีมละ 5 คน จากทั้งหมด 10 ทีม) ส่วนนักกีฬาเคอร์ลิงในโอลิมปิกฤดูหนาว 2018 ประเภททีมผสม มีทั้งหมด 16 คน (จะจำกัดทีมละ 2 คน จากทั้งหมด 8 ทีม)

ระบบการคัดเลือก

การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมชาย และทีมหญิง จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 และอีก 2 ประเทศ จะมาจากการแข่งขันรอบคัดเลือก ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ 
การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมผสม จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ
ฆวน โมราโน

ฆวน โมราโน มาซา (สเปน: Juan Morano Masa; 5 ธันวาคม ค.ศ. 1941 – 4 พฤษภาคม ค.ศ. 2018) เป็นนักการเมืองชาวสเปน เคยเป็นสมาชิกสภาผู้แทนราษฎรระหว่าง ค.ศ. 2004–2015 และเคยเป็นนายกเทศมนตรีนครเลออนระหว่าง ค.ศ. 1979–1987 และระหว่าง ค.ศ. 1989–1995 รวมระยะเวลา 14 ปี
แองกัส กันน์

ประวัติ

แองกัสเกิดที่เมือง นอริช เป็นบุตรชายของอดีตผู้รักษาประตูและอดีตผู้จัดการทีมนอริชซิตี ไบรอัน กันน์ และศิลปิน ซูซาน กันน์

ระดับสโมสร

กันน์เริ่มต้นอาชีพกับสโมสรในบ้านเกิดอย่าง นอริชซิตี ก่อนย้ายไปร่วมทีม แมนเชสเตอร์ซิตี เมื่อ ค.ศ. 2011 ด้วยค่าตัว ₤250,000
ประเสริฐ บุญเรือง

ประวัติ

ประเสริฐ บุญเรือง เกิดเมื่อวันที่ 29 พฤศจิกายน พ.ศ. 2502 เป็นบุตรของนายคำพอ และคำเบา บุญเรือง มีพี่น้อง 5 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษารัฐประศาสนศาสตรมหาบัณฑิต สาขานโยบายสาธารณะ มหาวิทยาลัยมหาสารคาม สมรสกับนางบุญหนา มีบุตร 3 คน

งานการเมือง

อดีตเป็นกำนันตำบลกุดสิมคุ้มใหม่ อำเภอเขาวง จังหวัดกาฬสินธุ์ พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ ได้รับการเลือกตั้งเป็นครั้งแรก ต่อมา พ.ศ. 2548 ย้ายไปสังกัดพรรคไทยรักไทย นับจากนั้น ได้รับการเลือกตั้งติดต่อกันมาอีก 3 ครั้ง โดยไม่เคยสอบตก
ในปี พ.ศ. 2555 เขาได้รับแต่งตั้งเป็นประธานกรรมาธิการป้องกันและปราบปรามการฟอกเงินและยาเสพติด สภาผู้แทนราษฎร แทนนายประเสริฐ จันทรรวงทอง ที่ลาออกเพื่อไปดำรงตำแหน่งรัฐมนตรี
ยูฟ่าซูเปอร์คัพ 2017

สนามแข่งขัน

สนามฟิลิปทูอาเรนา ได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2017 เมื่อวันที่ 30 มิถุนายน 2558, ในการประชุมใหญ่ของคณะกรรมการบริหารยูฟ่า ณ กรุงปราก, สาธารณรัฐเช็ก.

การจำหน่ายตั๋ว

กับความจุสนามอยู่ที่ 30,500 คนสำหรับนัดนี้, จำนวนเงินทั้งหมดจากตั๋วเข้าชม 23,000 ใบได้ถูกจัดจำหน่ายให้กับแฟนบอลและประชาชนทั่วไป, มีวางจำหน่ายในการลดราคาให้กับแฟนๆทั่วโลกผ่านทางเว็บไซต์ UEFA.com ตั้งแต่วันที่ 13 มิถุนายน ถึง 4 กรกฎาคม พ.ศ. 2560 ในหมวดหมู่ราคาตั๋ว 3 ราคา : €50, €30, และ €15. ตั๋วที่เหลือจะถูกจัดสรรให้กับคณะกรรมการการจัดงานท้องถิ่น, ยูฟ่าและสมาคมแห่งชาติ, หุ้นส่วนทางการค้าและผู้ถือลิขสิทธิ์การแพร่ภาพกระจายเสียง.
พรรคธรรมาธิปัตย์ (พ.ศ. 2498)

ประวัติ

พรรคธรรมาธิปัตย์ ได้ยื่นจดทะเบียนก่อตั้งพรรคต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 มีร้อยตำรวจเอก เปี่ยม บุณยโชติ เลขานุการส่วนตัวของจอมพล ป.พิบูลสงคราม นายกรัฐมนตรี เป็นหัวหน้าพรรคและมีนาย ล้วน เวกชาลิกานนท์ อดีต ส.ส.นครปฐม เป็นเลขาธิการพรรค
ที่ทำการพรรคตั้งอยู่เลขที่ 506 ถนนหลานหลวง ซี่งตั้งอยู่ข้าง บ้านมนังคศิลา อันเป็นที่ทำการของ พรรคเสรีมนังคศิลา พรรคการเมืองของจอมพล ป.

การเลือกตั้ง 26 กุมภาพันธ์ 2500

ในการเลือกตั้งเมื่อวันที่ 26 กุมภาพันธ์ 2500 พรรคธรรมาธิปัตย์ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาทั้งสิ้น 10 ที่นั่ง

การเลือกตั้ง 15 ธันวาคม 2500

ภายหลังการรัฐประหารเมื่อวันที่ 16 กันยายน 2500 ได้มีการจัดการเลือกตั้งใหม่ในวันที่ 15 ธันวาคม 2500 พรรคธรรมาธิปัตย์ได้ส่งผู้สมัครลงรับเลือกตั้งอีกครั้งแต่ในคราวนี้ทางพรรคไม่ได้ที่นั่งใน
สภาแม้แต่ที่นั่งเดียว

ยุบพรรค

พรรคธรรมาธิปัตย์ถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อวันที่ 20 ตุลาคม 2501
มนต์รักอสูร

เนื้อเรื่อง

ตั้งแต่สูญเสียภรรยาไปในอุบัติเหตุครั้งนั้น  ชีวิตที่สวยงามและสมบูรณ์พร้อมกลับมืดมนเหมือนต้องคำสาป  เขาปล่อยตัวเองจมอยู่ในความทุกข์และแปรเปลี่ยนเป็นอสูรร้ายที่ไร้หัวใจ  “เทิด” สาบานกับตัวเองว่าจะไม่มีใครแทนที่ภรรยาของเขาได้ แต่การเข้ามาของครูสาวผู้แสนดีและอ่อนโยนอย่าง ”น้ำผึ้ง” กลับสั่นคลอนหัวใจเขา  ราวกับจะช่วยถอนคำสาปให้อสูรร้ายกลับไปมีหัวใจอันอบอุ่นได้อีกครั้ง
จังหวัดอาบรา

ภูมิศาสตร์

จังหวัดอาบราตั้งอยู่ทางภาคตะวันตกของเขตบริหารคอร์ดิลเยราบนเกาะลูซอน มีพื้นที่ 4,165.25 ตารางกิโลเมตร ล้อมรอบด้วยแนวเทือกเขาอีโลโคสทางทิศตะวันตก และเทือกเขาคอร์ดิลเยราเซนทรัลทางทิศตะวันออก ภายในจังหวัดมีแม่น้ำอาบราไหลจากทิศใต้สู่ทิศตะวันตก ผ่ากลางหุบเขาอาบรา และไหลไปรวมกับแม่น้ำตีเน็กที่ไหลมาจากทิศตะวันออก
การแข่งขันโอเวอร์วอตช์มหาวิทยาลัยไทย 2017

รอบแบ่งกลุ่ม

การแข่งขันในรอบนี้เป็นการแข่งขันแบบพบกันหมดในแต่ละกลุ่ม โดยทีมที่มีคะแนนสูงสุด 4 อันดับแรกของแต่ละกลุ่ม จะผ่านเข้าสู่รอบก่อนรองสุดท้าย (Quarterfinals)
อิซาเบล โกลาร์ท

มาเรีย อิซาเบล โกลาร์ท ดูราโด้ (Maria Izabel Goulart Dourado) หรือรู้จักกันในนาม อิซาเบล โกลาร์ท เป็นนางแบบชาวบราซิล เกิดวันที่ 23 ตุลาคม ค.ศ. 1984 มักเป็นที่จดจำจากตำแหน่ง "นางฟ้า" ในวิคตอเรีย ซีเคร็ต จากปี 2005 ถึงปี 2008 และโฆษณาของเธอกับ Armani Exchange
มหาวิทยาลัยราชภัฏอุบลราชธานี

พิธีพระราชทานปริญญาบัตร

พิธีพระราชทานปริญญาบัตรแก่บัณฑิต มหาบัณฑิตและดุษฎีบัณฑิตของมหาวิทยาลัยราชภัฏอุบลราชธานี จะจัดขึ้นเป็นประจำทุกปี ณ หอประชุมมหาวชิราลงกรณ มหาวิทยาลัยราชภัฏสกลนคร จังหวัดสกลนคร ในช่วงประมาณเดือนพฤศจิกายนของทุกปี  โดยพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ สมเด็จพระบรมโอรสาธิราชฯ สยามมกุฎราชกุมาร  เสด็จพระราชดำเนินมาปฏิบัติพระราชกรณียกิจแทนพระองค์ในการพระราชทานปริญญาบัตร แก่บัณฑิต มหาบัณฑิตและดุษฎีบัณฑิต แห่งมหาวิทยาลัยราชภัฏอุบลราชธานี
จุงโกะ อิวาโอะ

จุงโกะ อิวาโอะ (ญี่ปุ่น: 岩男潤子 โรมาจิ: Iwao Junko) เป็นนักพากย์และนักร้องหญิงชาวญี่ปุ่น ในอดีตเคยเป็นสมาชิกวงนักร้องหญิง เซนต์โฟร์ มาก่อน พอมาทำงานเป็นนักพากย์ก็มีผลงานมากมาย ส่งผลให้เธอมีชื่อเสียงในวงการพากย์ขึ้นมาอย่างรวดเร็วไม่แพ้สมัยที่เป็นนักร้อง ส่วนงานเพลงก็ได้รับการตอบรับจากแฟนๆเป็นอย่างดีเช่นกัน  ปัจจุบันอิวาโอะแต่งงานแล้ว กับ ฮารุคิจิ ยามาโมโตะ โปรดิวเซอร์เพลง อดีตสมาชิกวง LOOK
พัฑฒิดา วงศ์โฆษวรรณ

ชีวิตส่วนตัว

พัฑฒิดา วงศ์โฆษวรรณ เกิดเมื่อวันที่ศุกร์ที่ 8 เดือน มีนาคม พ.ศ. 2534 เข้าเรียนระดับอนุบาลที่โรงเรียนวรรณสว่างจิต จากนั้นจึงจบการศึกษาระดับประถมศึกษาและมัธยมศึกษา จากโรงเรียนสารสาสน์วิเทศศึกษา (แผนการเรียนอังกฤษ-คณิตศาสตร์) สำเร็จการศึกษาจาก มหาวิทยาลัยธรรมศาสตร์ คณะศิลปศาสตร์  ภาควิชาอังกฤษ อเมริกันศึกษา (อินเตอร์)
ปัจจุบัน (2558) เป็นพนักงานต้อนรับบนเครื่องบิน แอร์โฮสเตรส  ของสายการบิน Qatar Airways

งานบันเทิง

พัฑฒิดา วงศ์โฆษวรรณ เข้าวงการสายดนตรีจากวงดนตรีชื่อว่า ซิสก้า (อังกฤษ: Siska)(พ.ศ. 2550) คู่กับชลธร ปรัชญารุ่งโรจน์ (แจม) เป็นศิลปินคู่ดูโอสังกัดค่ายกามิกาเซ่ ในเครือของบริษัทอาร์เอส โดยคำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ" ซึ่งมีผลงาน อัลบั้มชื่อว่า ลิปซ์โปรเจกต์ (อังกฤษ: Lips Project) ซึ่งวงซิสก้า มีผลงานในอัลบั้มอยู่ 4 เพลง ได้แก่ อย่ามากมาย, มีอีกคนไหม, ต่อจากคำว่ารัก, My Space และใน พ.ศ. 2551 ค่ายกามิกาเซ่ ได้ออกอัลบั้มที่ชื่อว่า Friendship Never Ends ซึ่ง พัฑฒิดา วงศ์โฆษวรรณ ได้ร่วมขับร้องกับศิลปินในค่ายกามิกาเซ่ จำนวน 2 เพลงได้แก่ เพลงรัก, เพื่อนกัน...ฉันรักเธอ
ต่อมาใน พ.ศ. 2552 พัฑฒิดา วงศ์โฆษวรรณ ได้ร่วมวงกับ 6 หญิงสาว ในชื่อวงและอัลบั้ม เซเวนเดส์ (อังกฤษ: Seven days) เป็นโปรเจกต์พิเศษจากค่ายกามิกาเซ่ ประกอบด้วย พัฑฒิดา วงศ์โฆษวรรณ, พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, และจามิล่า พันธ์พินิจ มารวมตัวกัน เปิดตัวซิงเกิลแรก เพลง ภาวะโลก Luv, ไม่มีวันไหนไม่ใช่ของเธอ ซึ่งทั้งสองเพลงร้องโดยศิลปินทั้ง 7 คน และเพลง คนใหม่ของฉัน ขับร้องโดย มิน พัฑฒิดา วงศ์โฆษวรรณ ซึ่งทำให้ พัฑฒิดา วงศ์โฆษวรรณ ได้มีผลงานด้านโฆษณา ร่วมกับวงเซเวนเดส์ 2 ชิ้นได้แก่ โฆษณาขนมปาร์ตี้, โฆษณาโทรศัพท์มือถือ GNET G101 
ต่อมาใน พ.ศ. 2553 พัฑฒิดา วงศ์โฆษวรรณ ร่วมกลุ่มกับศิลปินจากค่ายกามิกาเซ่ 2 คน ได้แก่ พิมประภา ตั้งประภาพร (พิม), เขริกา โชติวิจิตร (จินนี่) เป็นเกิร์ลกรุ๊ปวงใหม่ในนาม สวีต ดี (อังกฤษ: SWEE:D) ในเดือนมิถุนายน ปี 2553 เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก “ห้าม (Stop it)” และได้ปล่อยผลงานเพลงออกมาอย่างต่อเนื่อง ได้แก่ ฉากเรียกน้ำตา (Sad Scene), พลิกล็อกที่หัวใจ (Unexpected) เป็นต้น และในปี พ.ศ. 2554 อัลบั้ม I Love Kamikaze #3 มีผลงานสุดท้ายของวงสวีต ดี รวมอยู่ในอัลบั้มด้วย นอกจากงานด้านดนตรีแล้ว พัฑฒิดา วงศ์โฆษวรรณ มีผลงานละคร 2 เรื่องได้แก่ ละครเรื่อง บัวปริ่มน้ำ (พ.ศ. 2549) และละครเรื่อง ล่องเรือหารัก (พ.ศ. 2551) รวมถึงผลงานการแสดงในมิวสิกวิดีโอของเพื่อนร่วมค่ายกามิกาเซ่ อาทิเช่น มิวสิกวิดีโอ เด็กวุ่นวาย ของศิลปิน โฟร์-มด, มิวสิกวิดีโอ เพลง MSN ของศิลปิน เฟย์ ฟาง แก้ว, มิวสิกวิดีโอ เพลง เลอะเลือน ของศิลปิน แบล็คแจ็ค (อดีตสมาชิกของไนซ์ ทู มีท ยู) เป็นต้น 
ปัจจุบัน พัฑฒิดา วงศ์โฆษวรรณ ได้ออกจากการเป็น ศิลปินของค่ายกามิกาเซ่ ในเครือของบริษัทอาร์เอส เพื่อทำการศึกษาต่อ
เอพริล (วงดนตรี)

ปี2015 มินิอัลบั้มแรก Dreaming จอนโซมิน หัวหน้าวง ถอนตัวออกจากวง

9 พฤศจิกายน 2015  จอนโซมิน  ขอถอนตัวออกจากวง จะโฟกัสที่งานแสดงแทน

เข้าร่วม

Black = หายไป
หม่อมเจ้า

หม่อมเจ้าในสมัยกรุงศรีอยุธยา

ในสมัยกรุงศรีอยุธยามีหม่อมเจ้ามาแต่สมัยต้นกรุงเนื่องมีหลักฐานปรากฏชัดเจนเพราะมีศักดินาดังกล่าวอยู่ในพระอัยการพลเรือนที่ได้ตราขึ้นในสมัยสมเด็จพระบรมไตรโลกนาถ
หม่อมเจ้าที่ปรากฏพระนามในสมัยกรุงศรีอยุธยา เช่น หม่อมเจ้าบัวหรือหม่อมเจ้าหญิงอำไพ (เจ้าแม่วัดดุสิต) พระราชธิดาในสมเด็จพระเอกาทศรถ, หม่อมเจ้าเจิดอุภัย พระสวามีในเจ้าแม่วัดดุสิต, หม่อมเจ้าอาทิตย์ (พระองค์เจ้าอาทิตย์ กรมหมื่นพิทักษ์ภูเบศร์) ในเจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์

หม่อมเจ้าในสมัยกรุงธนบุรี

หม่อมเจ้าในสมัยกรุงธนบุรีนั้นส่วนมากเป็นพระราชนัดดาในสมเด็จพระเจ้ากรุงธนบุรี เมื่อต่อมาพระบาทสมเด็จพระพุทธยอดฟ้าจุฬาโลกมหาราชเสด็จเถลิงถวัลยราชสมบัติ สถาปนาราชวงศ์จักรี หม่อมเจ้าเหล่านี้จึงถูกถอดพระอิสริยยศเป็นสามัญชน บางพระองค์ได้รับใช้ใกล้ชิดราชสำนักก็จะได้รับแต่งตั้งให้มียศฐาบรรดาศักดิ์
เทศบาลตำบลบ้านต๋อม

ประวัติ

ในอดีตมีผู้อพยพมาจากจังหวัดใกล้เคียงได้มาตั้งหมู่บ้านต่าง ๆ จนเป็นตำบล เนื่องจากในสมัยก่อนลักษณะภูมิประเทศของบริเวณนี้เป็นป่าไม้ตะเคียน และเป็นพื้นที่ราบลุ่มเหมาะแก่การเพาะปลูก จึงมีผู้คนมีอยู่เยอะ โดยคำว่า "ชุม" ภาษาเหนือเรียกว่า "ต๋อม" จึงเรียกว่า "บ้านต๋อม"
เทศบาลตำบลบ้านต๋อม เดิมมีฐานะเป็น สภาตำบลบ้านต๋อม ก่อตั้งเมื่อวันที่ 5 กรกฎาคม พ.ศ. 2516 ต่อมาได้ยกฐานะเป็น องค์การบริหารส่วนตำบลบ้านต๋อม เมื่อวันที่ 19 มกราคม พ.ศ. 2539 ปัจจุบันองค์การบริหารส่วนตำบลบ้านต๋อม ได้รับการยกฐานะเป็น เทศบาลตำบลบ้านต๋อม เมื่อวันที่ 18 กรกฎาคม พ.ศ. 2551

โครงสร้างพื้นฐาน

ด้านการขนส่ง มีถนนในเขตเทศบาล ซึ่งเป็นถนนคอนกรีตเสริมเหล็กและถนนลาดยาง การสัญจรไปมาส่วนใหญ่ใช้รถจักรยาน รถจักรยานยนต์ รถยนต์ และรถโดยสารประจำทาง
ปัจจุบันครัวเรือนในเขตเทศบาลตำบลบ้านต๋อม ใช้บริการของการไฟฟ้าส่วนภูมิภาค มีไฟฟ้าใช้ทุกครัวเรือน และมีการขยายการติดตั้งโคมไฟฟ้าสาธารณะ 2 ข้างถนน ตรอก ซอย เกือบทุกสาย จำนวนครัวเรือนที่มีไฟฟ้าใช้ในเขตเทศบาลตำบลบ้านต๋อม 5,482 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 2,264 หลังคาเรือน คิดเป็นร้อยละ 30.00 ของจำนวนหลังคาเรือน
ในด้านการศึกษา ตำบลบ้านต๋อมมีสถาบันอุดมศึกษา ได้แก่ วิทยาลัยพยาบาลบรมราชชนนี พะเยา สถาบันอาชีวศึกษารัฐ ได้แก่ วิทยาลัยเทคนิคพะเยา และโรงเรียนระดับมัธยมศึกษาในพื้นที่ตำบลบ้านต๋อม ได้แก่  โรงเรียนบ้านต๋อม และโรงเรียนบ้านต๋อมดง
โรงพยาบาลในเขตตำบลบ้านต๋อม ได้แก่ โรงพยาบาลพะเยา และโรงพยาบาลส่งเสริมสุขภาพตำบลบ้านต๋อม นอกจากนี้ ยังมีสถานีตำรวจภูธรตำบล จำนวน 1 แห่ง ได้แก่ สถานีตำรวจตำบลบ้านต๋อม (90 หมู่ 11 ต.บ้านต๋อม อ.เมืองพะเยา จ.พะเยา 56000)

สังคมและประชากร

เทศบาลตำบลบ้านต๋อมมีประชากรทั้งสิ้นมีทั้งหมด จำนวน 6,790 คน เป็นชาย 1,410 คน หญิง 1,627 คน จำนวนครัวเรือน 2,104 ครัวเรือน ชุมชนมีลักษณะที่เป็นแบบเกษตรกรรมและพาณิชยกรรม ลักษณะชุมชนที่เป็นแบบเกษตรกรรม มีศูนย์กลางเดียว โดยศูนย์กลางของชุมชนจะอยู่บริเวณตอนเหนือของชุมชนสองฝั่งของถนนพหลโยธิน (สายเก่า) ลักษณะศูนย์กลางของชุมชนที่เป็นย่านพาณิชยกรรม อยู่ในเขตเมืองที่ให้บริการสินค้าประเภทเครื่องอุปโภคที่ใช้ในชีวิตประจำวัน และการให้บริการด้านโครงสร้างพื้นฐานที่จำเป็นกับชุมชน
ประชากรในเขตเทศบาลตำบลบ้านต๋อม ส่วนใหญ่นับถือศาสนาพุทธ (ร้อยละ 80) ศาสนาอื่น ประมาณร้อยละ 20 มีสถาบันหรือองค์กรทางศาสนา ได้แก่ วัดและที่พักสงฆ์ จำนวน 7 แห่ง

เศรษฐกิจ

ตลาดสดในเทศบาลตำบลบ้านต๋อม มีจำนวน 2 แห่ง ได้แก่ ตลาดมณีรัตน์ และตลาดสดเทศบาลตำบลบ้านต๋อม อาชีพหลักของประชาชน คือ ทำนา ทำสวน ทำไร่ ค้าขายรับราชการ อาชีพเสริมหัตถกรรม และรับจ้างทั่วไป เจียระไนพลอย ผลิตภัณฑ์ OTOP ของตำบลบ้านต๋อม เช่น แชมพูครีมนวดผมสมุนไพร ครีมสมุนไพรมะขาม เป็นต้น
เขมรภูมินทร์

ประวัติ

ชาวเกาะกงทั้งที่มีเชื้อสายเขมรและไทย เรียกเมืองหลักนี้ว่า เกาะกง ซึ่งมีความหมายตรงตัวว่า "เกาะที่ชื่อกง" ต่อมาเมื่อช่วงที่เกาะกงอยู่ภายใต้อิทธิพลของกรุงสยาม รัชสมัยพระบาทสมเด็จพระจอมเกล้าเจ้าอยู่หัว ได้พระราชทานนามเมืองแห่งนี้ว่า ปัจจันตคิรีเขตร ซึ่งมีความหมายว่า "ปลายเขตแดนที่ภูเขา" และตั้งนามเมืองให้คล้องกับเมืองประจวบคีรีขันธ์ (เดิมชื่อ บางนางรม) ซึ่งเมืองทั้งสองตั้งอยู่ในแนวรุ้งเดียวกัน ดังปรากฏไว้ความว่า
"...ขุนสารประเสริฐรับพระบรมราชโองการใส่เกล้าฯ ทรงพระกรุณา โปรดเกล้าฯ สั่งว่า เมืองบางนางรมนั้นโปรดเกล้าฯ ให้เรียกเมืองประจวบคีรีขันธ์ กับที่เกาะกงนั้น โปรดเกล้าฯ ให้เรียกว่า เมืองปัจจันตคิรีเขตร ให้กรมวัง หมายไปยังกรมพระกลาโหม กรมท่า กรมพระศุภรัต สัสดีซ้ายขวา ให้เรียกชื่อเมืองทั้ง ๒ ให้ถูกตามแบบรับสั่ง"
ต่อมาในรัชสมัยพระบาทสมเด็จพระนโรดม สีหนุ ทรงพระราชทานนามให้เมืองนี้ใหม่ว่า เขมรภูมินทร์ มีความหมายว่า "เขตแดนของกษัตริย์กัมพูชา" ซึ่งปัจจุบันยังคงใช้ชื่อนี้อยู่ แต่กลับไม่เป็นที่นิยมเรียกนัก ประชาชนส่วนใหญ่ยังนิยมเรียกเมืองนี้ว่า กรุงเกาะกง(เขมร: ក្រុងកោះកុង)
แต่เดิมที่ทำการเมืองเกาะกงตั้งอยู่ที่เกาะเสก็ดและขึ้นต่อจังหวัดกำปอต ต่อมาในปี พ.ศ. 2502 ได้มีการสร้างที่ทำการเมืองใหม่ที่เสาธงแล้วเสร็จ จึงได้แยกเกาะกงออกมาตั้งเป็นจังหวัดใหม่

ที่ตั้ง

กรุงเกาะกงตั้งอยู่บริเวณปากแม่น้ำ สามารถเข้าถึงได้ทั้งทางบก ทางทะเล และทางอากาศ ที่นี่ห่างจากกรุงเทพฯ ประมาณ 450 กิโลเมตรตามถนนที่เชื่อมระหว่างชายแดนต่อกับบ้านหาดเล็กในฝั่งประเทศไทย ซึ่งห่างจากตัวเมืองเกาะกงเพียง 10 กิโลเมตร ในปี พ.ศ. 2545 ได้มีการสร้างสะพานข้ามแดนจากเกาะกงมายังฝั่งชายแดนไทยด้วยวงเงิน 7.2 ล้านดอลลาร์สหรัฐ และมีความยาว 1,900 เมตร ซึ่งถือเป็นสะพานที่ยาวที่สุดในกัมพูชา
ส่วนการเดินทางจากพนมเปญมายังเกาะกงต้องเดินทางตามทางหลวงหมายเลข 4 เข้ามาถึงเมืองแซรแอมเปิล 133 กิโลเมตร และเดินทางออกจากเมืองแซรแอมเปิลด้วยถนนที่คดเคี้ยวตามเชิงเขากระวานอีก 138 กิโลเมตรก็จะมาถึงตัวเมืองเกาะกง
สวนสัตว์สิงคโปร์

สวนสัตว์สิงคโปร์ (อักษรจีน: 新加坡动物园; อังกฤษ: Singapore Zoo, Singapore Zoological Gardens) เป็นสวนสัตว์ในประเทศสิงคโปร์ เปิดเมื่อ 23 มิถุนายน ค.ศ. 1973 ในพื้นที่ 28 เฮกตาร์

ภายในสวนสัตว์

ในสวนสัตว์สิงคโปร์นี้มีสัตว์ป่า, สัตว์เลื้อยคลาน, สัตว์ปีก อย่างเช่น กวาง, เสือโคร่ง, ช้าง, ม้าลาย, ยีราฟ, สิงโต, เสือโคร่งขาว, หมีขั้วโลก, ฮิปโปแคระ, ลิง, นกกระจอกเทศ, นกแก้ว, งู, กิ้งก่า เป็นต้น มีสัตว์ทั้งหมดราว 2,500 ชนิด
สวนสัตว์มีพื้นที่ทั้งหมด 90 เฮกเตอร์ ส่วนที่เป็นพื้นที่สำหรับสัตว์อาศัยอยู่มี 28 เฮกเตอร์
คริสต์ศาสนิกชน

ที่มาในคัมภีร์ไบเบิล

คำว่าคริสตชนหรือคริสเตียน ปรากฏอยู่ในพระคัมภีร์ภาคพันธสัญญาใหม่ทั้งหมดสามครั้ง ครั้งแรกในหนังสือกิจการบทที่ 11 ข้อที่ 26 "...ที่เมืองอันทิโอกนี้เอง บรรดาศิษย์ได้รับชื่อว่า "คริสตชน" เป็นครั้งแรก"
ครั้งที่สองปรากฏในหนังสือกิจการ บทที่ 26 ข้อที่ 28 เมื่อเปาโลได้มีโอกาสแก้ข้อกล่าวหาต่อพระเจ้าเฮโรด อากริปปา ความว่า "กษัตริย์อากริปปาจึงทรงตอบเปาโลว่า "อีกนิดเดียว ท่านก็ชักชวนเราให้เป็นคริสตชนได้แล้ว"
คำว่าคริสตชนปรากฏเป็นครั้งที่สามและครั้งสุดท้ายในจดหมายของนักบุญเปโตร ฉบับที่ 1 บทที่ 4 ข้อที่ 16 "แต่ถ้าทนทุกข์เพราะได้ชื่อว่าเป็นคริสตชน ก็อย่าให้คนนั้นละอายเลย แต่ให้ถวายพระเกียรติแด่พระเจ้าเพราะชื่อนั้น"

ศาสนายูดาห์

เนื่องจากพระเยซูเป็นชาวนาซาเรธ ชาวยิวจึงเรียกคริสตชนว่านาซารีน (Nazarene) มาตั้งแต่คริสต์ศตวรรษที่ 1 และมองว่าเป็นพวกนอกรีต ผู้นำชาวยิวยุคนั้นพยายามยับยั้งการขยายตัวของคริสต์ศาสนาโดยการเบียดเบียนคริสต์ศาสนิกชน เช่น ประหารพระเยซู ยากอบ และสเทเฟน แต่คริสตชนกลับยิ่งมีจำนวนมากขึ้น รวมถึงคนที่ไม่ใช่ชาวยิว (Gentile) ความแปลกแยกระหว่างคริสตชนกับชาวยิวมากขึ้นเรื่อย ๆ จนศาสนาคริสต์แยกออกจากศาสนายูดาห์ในที่สุด
ในปัจจุบันชาวยิวยังคงปฏิเสธความเชื่อของคริสตชนที่ว่าพระเยซูเป็นพระเมสสิยาห์ และเป็นพระผู้ไถ่บาปให้มนุษย์

ศาสนาอิสลาม

คัมภีร์อัลกุรอานเรียกคริสตชนว่า นะซอรอ (อาหรับ: نصارى‎ ผู้ช่วยเหลือ) เพราะถือว่าเป็นพวกที่คอยช่วยเหลือพระเยซู (นบีอีซา) แม้ชาวมุสลิมจะนับถือพระเยซูเป็นนบีและศาสนทูตของพระเป็นเจ้า แต่ก็ไม่ยอมรับความเชื่อของคริสตชนในปัจจุบัน อัลกุรอานระบุว่าการที่คริสต์ศาสนิกชนเชื่อว่าพระเยซูเป็นพระบุตรพระเป็นเจ้านั้นเป็นการหลงผิดและไม่ต่างจากความเชื่อของคนที่ไม่ศรัทธาต่อพระเป็นเจ้า คริสต์ศาสนิกชนจึงถูกพระเป็นเจ้าสาปแช่ง อัลกุรอานไม่ยอมรับว่าคริสต์ศาสนิกชนเป็นบุตรของพระเจ้า เป็นผู้ที่พระเจ้าโปรดปราน และการที่คริสตชนเชื่อว่าพวกตนเท่านั้นจะได้ขึ้นสวรรค์ก็เป็นแค่เรื่องเพ้อฝัน
วัดสุวรรณดารารามราชวรวิหาร

จิตรกรรมฝาผนัง

ภายในวัดมีจิตรกรรมฝาผนังรูปยุทธหัตถีของสมเด็จพระนเรศวรมหาราช ต้นฉบับที่เคยเห็นกันในหนังสือเรียน วาดโดยพระยาอนุศาสน์จิตรกร จิตรกรเอกของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ด้านบนของผนังภายในพระอุโบสถรายล้อมไปด้วยภาพเทพพนมนับร้อยองค์ลอยอยู่ในวิมาน ที่มีขนาดลดหลั่นกันตามระยะใกล้-ไกล ตามลักษณะของทัศนียภาพแบบตะวันตก ที่เคยมีการวาดขึ้นเป็นครั้งแรกในประเทศไทยสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ส่วนด้านล่างของผนังเป็นภาพเรื่องราวของมหาเวสสันดรชาดกและสุวรรณสามชาดก
เอชอาร์ 8799

ระบบดาวเคราะห์

ในวันที่ 13 พฤศจิกายน 2008 ทีมของ Christian Marois จากสภาวิจัยแห่งชาติของสถาบันฟิสิกส์ดาราศาสตร์เฮอร์ซเบิร์กในแคนาดา พวกเขาได้สังเกตเห็นดาวเคราะห์สามดวงที่โคจรรอบดาวฤกษ์ด้วยกล้องโทรทรรศน์หอดูดาวดับเบิลยู. เอ็ม. เคก และหอดูดาวเจมมินาย ในรัฐฮาวาย โดยในทั้งสองกรณีใช้เลนส์ปรับตัวเพื่อสังเกตการณ์ในอินฟราเรด และพบการสังเกตการณ์ด้านนอกของดาวเคราะห์นอก 3 ดวงในภาพอินฟราเรดในปี 1998 ด้วยกล้องโทรทรรศน์อวกาศฮับเบิล ในเครื่องมือNICMOS หลังจากที่มีการใช้เทคนิคการประมวลผลภาพที่พัฒนาขึ้นใหม่ถูกนำมาใช้
ในปี 2009-2010 ได้สังเกตเพิ่มเติมพบว่าดาวเคราะห์ยักษ์ที่สี่โคจรรอบดาวเคราะห์สามดวงแรกในระยะห่างที่คาดการณ์ไว้เพียงเล็กน้อยกว่า 15 AU
อ่าวบิสเคย์

อ่าวบิสเคย์ (อังกฤษ: Bay of Biscay; บาสก์: Bizkaiko Golkoa; สเปน: Golfo de Vizcaya; ฝรั่งเศส: Golfe de Gascogne) เป็นอ่าวหนึ่งในมหาสมุทรแอตแลนติกเหนือ ตั้งอยู่ตามชายฝั่งตะวันตกของประเทศฝรั่งเศสตั้งแต่เมืองแบร็สต์ ลงไปทางใต้จนถึงพรมแดนประเทศสเปน และไปตามชายฝั่งทางเหนือของสเปน อ่าวนี้ตั้งชื่อตามจังหวัดบิสเคย์ในแคว้นประเทศบาสก์

ภูมิศาสตร์

ทางด้านใต้ของอ่าวยังมีอีกชื่อเรียกหนึ่งซึ่งเรียกโดยชาวสเปนว่า "ทะเลกันตาเบรีย" ตามชื่อแคว้นกันตาเบรีย แต่ชื่อนี้ไม่ได้ใช้กันทั่วไปในภาษาอังกฤษ ตั้งโดยชาวโรมันในศตวรรษที่ 1 ก่อนคริสต์ศักราชในชื่อ "ซีนุสกันตาโบรรุม" (มหาสมุทรของกันตาบรี)
อัญชสา มงคลสมัย

ประวัติ

อัญชสา มงคลสมัย (ชื่อเดิม อังค์วรา มงคลสมัย) เกิดเมื่อวันพฤหัสบดี ที่ 17 มิถุนายน พ.ศ. 2536 เป็นนักแสดงหญิงชาวไทย
สโมสรฟุตบอลพีทีที ระยอง

ประวัติสโมสร

สโมสรฟุตบอล ปตท. ก่อตั้งขึ้นในปี 2526 โดยเริ่มส่ง การแข่งขันของ สมาคมกีฬาฟุตบอลแห่งประเทศไทยฯ โดยในปี 2553 สโมสรฯ ได้เปลื่ยนชื่อเป็น สโมสรฟุตบอล ปตท. ระยอง โดยได้ย้ายสนามเหย้าจาก สนามสถาบันการพลศึกษา วิทยาเขตชลบุรี มาเป็น สนามกีฬากลางจังหวัดระยอง และในปี 2554 จึงได้ย้ายสนามเหย้าอีกครั้ง เป็นการถาวรที่ พีทีที สเตเดียม โดยมีจุดประสงค์สำคัญ ในการส่งเสริมกิจกรรมการกีฬา ซึ่งสอดคล้องกับแนวทางการรับผิดชอบของธุรกิจต่อสังคมของกลุ่ม ปตท.
ออกไปข้างนอก

ข้อมูลอัลบั้ม

หลังจากที่ได้ออกผลงานมาบ้างแล้วกับอัลบั้มรวมเพลงของค่ายสมอลล์รูมกับอัลบั้ม"Smallroom 001 : What Happens in This Smallroom?" ในนามเพนกวินวิลล่า กับเพลง "ใครจะรู้" เพนกวินวิลล่า หรือก็คือ เจตมนต์ มละโยธา ก็ได้โอกาสในการออกผลงานอัลบั้มเต็มอัลบั้มแรก
อัลบั้มนี้ใช้เวลาทำรวมเวลาในการทำเดโมด้วยประมาณ 3 เดือน ใช้เวลาบันทึกเสียง 1 เดือน คอนเซ็ปต์ของงานและชื่ออัลบั้มมาจากการที่ เจ อยากได้ชื่อที่เป็นตัวแทนออกไปสู่โลกภายนอก จึงใช้ชื่ออัลบั้มนี้ว่า "ออกไปข้างนอก"
และอัลบั้มนี้ได้วางจำหน่ายอีกครั้งในปี พ.ศ. 2549 โดยมีการเปลี่ยนปกอัลบั้ม และเพิ่มเพลงอีก 3 เพลง หนึ่งในนั้นคือเป็นเพลง "Airport" ฝีมือรีมิกซ์โดยมณฑล จิรา
หลังจากอัลบั้มนี้วางจำหน่ายถึง 6 ปี อภิชาติพงศ์ วีระเศรษฐกุล ได้นำเพลง "Acrophobia" เป็นเพลงประกอบฉากปิดของภาพยนตร์เรื่องลุงบุญมีระลึกชาติ